|  |  |  |
| --- | --- | --- |
|  | **Všeobecne záväzné nariadenie** | Číslo: VZN - 2/2023 |
| **Obec Kráľová nad Váhom** | Výtlačok číslo: 1 |

v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s príslušnými ustanoveniami zákona č. 583/2004 Z. z. o rozpočtových pravidlách územnej samosprávy v znení neskorších predpisov (ďalej len „zákon“) v y d á v a

**VŠEOBECNE ZÁVÄZNÉ NARIADENIE**

**Obce Kráľová nad Váhom**

**o poskytovaní finančného príspevku pre mladé talenty obce Kráľová nad Váhom**

*Návrh tohto všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov*

|  |  |
| --- | --- |
| Vyvesený na úradnej tabuli obce dňa | *14.02.2023* |
| Zverejnený na internetovej stránke obce dňa : | *14.02.2023* |
| Dátum začiatku lehoty na pripomienkové konanie: | *14.02.2023* |
| Dátum ukončenia lehoty pripomienkového konania: | *01.03.2023* |
| Pripomienky zasielať  - písomne na adresu: Obec Kráľová nad Váhom, 925 91 Kráľová nad Váhom 71  - elektronicky na adresu: obeckralovanv@kralovanadvahom.sk |  |
| Vyhodnotenie pripomienok k návrhu VZN uskutočnené dňa: | *02.03.2023* |

*Schválené všeobecne záväzné nariadenie*

|  |  |
| --- | --- |
| Na rokovaní OZ obce dňa/uznesením | */* |
| Vyhlásené vyvesením na úradnej tabuli obce dňa: |  |
| VZN nadobúda účinnosť dňom |  |

Obecné zastupiteľstvo Obce Kráľová nad Váhom podľa sa v súlade s § 11 ods.4 písm. g) zákona č. 369/1990 Zb. o obecnom zriadení v znení neskorších predpisov uznieslo na tomto všeobecne záväznom nariadení:

**I. ČASŤ**

**VŠEOBECNÉ USTANOVENIA**

**Čl. 1**

**Úvodné ustanovenia**

Toto všeobecne záväzné nariadenie Obce Kráľová nad Váhom (ďalej len „VZN“) upravuje spôsob a podmienky poskytovania finančného príspevku z rozpočtu Obce Kráľová nad Váhom (ďalej len „Obec“) určeného mladým talentovaným žiakom základných škôl, študentom stredných a vysokých škôl, ktorí majú trvalý pobyt na území Obce Kráľová nad Váhom.

**Čl. 2**

**Účel poskytovania finančného príspevku**

(1) Účelom poskytovania finančného príspevku je podpora talentovaných žiakov a študentov, ktorí dosahujú mimoriadne výsledky v mimoškolskej vedeckej, umeleckej a športovej činnosti. Finančný príspevok je určený na úhradu nákladov súvisiacich s dosahovaním mimoriadnych výsledkov v mimoškolskej vedeckej, umeleckej a športovej činnosti žiaka alebo študenta.

(2) Finančné prostriedky sa vytvárajú v procese hospodárenia z vlastných príjmov Obce.

(3) Celkový objem prostriedkov určených na vyplácanie finančného príspevku schvaľuje Obecné zastupiteľstvo v rámci rozpočtu Obce.

(4) Poskytnutie finančného príspevku nesmie zvyšovať dlh obce.

(5) Na poskytnutie finančného príspevku nie je právny nárok.

**II. ČASŤ**

**FINANČNÝ PRÍSPEVOK**

**Čl. 3**

**Podmienky poskytnutia finančného príspevku**

(1) Finančný príspevok sa poskytuje je bezúhonnej fyzickej osobe – žiakovi základnej školy, študentovi strednej alebo vysokej školy, vo veku 13 – 22 rokov, ktorý ku dňu podania žiadosti :

- nedosiahol fyzický vek 23 rokov

- má trvalý pobyt v Obci

- je žiakom základnej školy alebo študentom strednej alebo vysokej

- získal mimoriadne úspechy v celoštátnych kolách súťaží, predmetových olympiád alebo medzinárodné úspechy v mimoškolskej vedeckej, umeleckej a športovej činnosti rôznych súťažiach v školskom roku, predchádzajúcom poskytnutiu dotácie.

(2) Žiadateľom o finančný príspevok je :

- plnoletý študent, ktorému sa príspevok poskytuje a v čase podávania žiadosti dosiahol vek 23 rokov

- zákonný zástupca neplnoletého žiaka alebo študenta

(3) Finančný príspevok sa poskytuje bankovým prevodom na účet žiadateľa.

(4) Žiadateľ je povinný zúčtovať poskytnuté finančné prostriedky v zmysle uzatvorenej Zmluvy.

(5) Žiadateľ je povinný nakladať s poskytnutými finančnými prostriedkami hospodárne a účelne v súlade s podmienkami uvedenými v Zmluve podľa § 6 tohto nariadenia.

(6) Finančný príspevok sa neposkytuje žiadateľovi, ktorý :

a) v predchádzajúcom roku pri použití a vyúčtovaní finančného príspevku nedodržal podmienky stanovené týmto VZN,

b) v predchádzajúcom roku použil poskytnutý príspevok na iný účel ako bol zmluvne dohodnutý

c) v predchádzajúcom roku nepredložil vyúčtovanie príspevku v súlade s týmto VZN

d) v predchádzajúcom roku nedodržal zmluvné podmienky o poskytnutí príspevku

**Čl. 4**

**Žiadosť o finančný príspevok**

(1) Žiadosť o finančný príspevok podáva žiadateľ písomne na adresu : Obec Kráľová nad Váhom, 925 91 Kráľová nad Váhom

(2) Žiadosť o finančný príspevok musí obsahovať:

1. identifikáciu žiadateľa,

2. v prípade, že žiadateľom je zákonný zástupca neplnoletého žiaka alebo študenta, v žiadosti sa uvádza identifikácia žiaka alebo študenta, pre ktorého sa príspevok žiada,

3. potvrdenie o návšteve školy, dosiahnutých študijných výsledkoch v predchádzajúcich dvoch školských rokoch ako aj o výsledkoch v mimoškolskej vedeckej, umeleckej a športovej činnosti žiaka alebo študenta,

4. požadovanú výšku finančného príspevku s presným vymedzením účelu použitia

5. čestné prehlásenie o bezúhonnosti,

6. súhlas so spracovaním osobných údajov,

7. telefonický a e-mailový kontakt žiadateľa

8. číslo účtu žiadateľa, na ktorý bude príspevok poukázaný

Podrobnosti ustanovuje príloha č. 1 tohto nariadenia.

(3) Žiadosť o finančný príspevok sa prekladá v lehote najneskôr do 30. novembra v roku, ktorý predchádza roku poskytnutiu finančného príspevku.

**Čl. 5**

**Posudzovanie žiadosti o finančný príspevok**

(1) Kontrolu žiadosti podľa § 4 ods. 2 tohto nariadenia vykoná zamestnanec obecného úradu a predloží na posúdenie Komisii finančnej ...... (ďalej len „komisia OZ“). V prípade, že chýba niektorý z podkladov uvedených v § 4 ods. 2 tohto nariadenia zamestnanec úradu vráti žiadosť o finančný príspevok na doplnenie a určí zároveň lehotu na doposlanie podkladov. Ak žiadateľ v stanovenej lehote podklady nedoplní, žiadosť sa vyradí z posudzovania.

(2) O poskytnutí finančného príspevku žiakovi alebo študentovi nad sumu 500 EUR rozhoduje na základe odporúčania komisie OZ Obecné zastupiteľstvo.

(3) O poskytnutí finančného príspevku žiakovi alebo študentovi do sumy 500 EUR rozhoduje starosta obce.

(4) Pri rozhodovaní podľa ods. 2 a 3 orgány Obce prihliadajú na finančnú náročnosť mimoškolskej vedeckej, umeleckej a športovej činnosti.

(5) Žiadatelia sú o vybavení svojej žiadosti informovaní do 30 dní odo dňa rozhodnutia príslušného orgánu Obce a to písomne o zamietnutí žiadosti alebo vyzvaním na podpísanie Zmluvy.

**III. ČASŤ**

**ZMLUVA A ZÚČTOVANIE FINANČNÉHO PRÍSPEVKU**

**Čl. 6**

**Zmluva**

(1) V prípade schválenia finančného príspevku Obec bezodkladne vyhotoví so žiadateľom Zmluvu o poskytnutí finančného príspevku (ďalej len „Zmluva“). Zmluva musí byť zo strany Obce podpísaná do 30 dní odo dňa rozhodnutia Obecného zastupiteľstva, resp. starostu obce.

(2) Finančný príspevok bude možné poskytnúť len žiadateľovi, ktorý má ku dňu podpísania Zmluvy vysporiadané všetky záväzky voči Obci.

Táto podmienka sa vzťahuje aj na zákonných zástupcov žiadateľa, pokiaľ žijú v spoločnej domácnosti. (3) Zmluva podľa ods. 1 musí mať písomnú formu a musí obsahovať:

a) označenie zmluvných strán, v prípade zákonného zástupcu uvedenie aj identifikácie žiaka alebo študenta

b ) výšku finančného príspevku,

c) účel poskytnutia finančného príspevku - konkrétnu mimoškolskú vedeckú, umeleckú, športovú činnosť žiaka alebo študenta

d) podmienku účelne a hospodárne nakladať s poskytovaným finančným prostriedkom,

e) prísľub žiadateľa hájiť v rámci školy dobré meno Obce,

f) dobu čerpania finančného príspevku,

g) povinnosť žiadateľa predložiť Obci písomnú správu o použití finančného príspevku a o svojich aktivitách v období čerpania finančného príspevku,

h) sankcie vyplývajúce z neplnenia podmienok Zmluvy,

i) právo kontroly efektívnosti využitia poskytnutých prostriedkov zo strany Obce,

j) dátum a podpis.

(4) Za vypracovanie zmlúv a ich evidenciu zodpovedá príslušný zamestnanec Obecného úradu.

**Čl. 7**

**Zúčtovanie finančného príspevku**

(1) Príspevok podlieha ročnému zúčtovaniu s rozpočtom Obce.

(2) Žiadateľ je povinný finančný príspevok použiť iba v rámci kalendárneho roka, v ktorom mu bol poskytnutý, zúčtovať a predložiť správu o jeho použití.

(3) Správu o použití finančného príspevku predloží žiadateľ na Obec najneskôr do 30. novembra príslušného roka, v ktorom bola dotácia poskytnutá.

(4) Zúčtovanie musí obsahovať kópie všetkých účtovných dokladov (faktúry, pokladničné doklady, bankové výpisy, zmluvy, ...), ktoré preukázateľne, kompletne a správne dokladujú použitie príspevku na schválený účel v zmysle uzatvorenej zmluvy.

**Čl. 8**

**Vrátenie finančného príspevku**

(1) Žiadateľ je povinný finančný príspevok vrátiť na účet Obce v prípade, ak použije finančný príspevok na iný účel, ako bol určený v Zmluve.

(2) Žiadateľ je povinný vrátiť Obci finančný príspevok bezodkladne, najneskôr do 10 dní od predloženia vyúčtovania.

**Čl. 9**

**Spoločné, prechodné a záverečné ustanovenia**

(1) Obecný úrad v Kráľovej nad Váhom uverejní každoročne v dostatočnom časovom predstihu informáciu o možnosti žiadať o finančný príspevok. Informácia sa zverejní na oficiálnom webovom sídle obce.

(2) Žiadosti o finančný príspevok podľa § 4 tohto nariadenia možno pre rok 2023 podať do 30. apríla 2023.

(3) Toto všeobecne záväzné nariadenie nadobúda účinnosť dňom 17. marca 2023.

Jaroslava Bergendiová, v. r.

Starostka obce

Príloha č. 1 k VZN xx/2023

**Žiadosť o poskytnutie finančného príspevku**

|  |  |
| --- | --- |
| **1. IDENTIFIKÁCIA ŽIADATEĽA** | |
| 1. **Meno a priezvisko žiadateľa** |  |
| 1. **Adresa žiadateľa** |  |
| 1. **Tel., fax, mail:** |  |
| 1. **Dátum a miesto narodenia žiadateľa** |  |

|  |  |
| --- | --- |
| **2. IDENTIFIKÁCIA ŠTUDENTA** | |
| 1. **Meno a priezvisko žiaka / študenta** |  |
| 1. **Adresa žiaka / študenta** |  |
| 1. **Tel., fax, mail:** |  |
| **4. Dátum a miesto narodenia žiaka /**  **študenta** |  |

|  |  |
| --- | --- |
| **3. INFORMÁCIE O ŠKOLE, na ktorej žiadateľ/žiak/študent študuje** | |
| **1. Názov školy** |  |
| **2. Adresa školy** |  |

|  |
| --- |
| **4. Výsledky mimoškolskej odbornej činnosti** (rozpísať) |
|  |
|  |

**5. POPIS POUŽITIA FINANČNÉHO PRÍSPEVKU**

|  |
| --- |
| **1. Požadovaná výška príspevku :** |
| **2. Číslo účtu žiadateľa:** |
| **3. Účel použitia príspevku**: |

Príloha č. 2 k VZN xx/2023

|  |
| --- |
| **ČESTNÉ PREHLÁSENIE ŽIADATEĽA** |
| Dolu podpísaný žiadateľ.......................... ...................……….............................., narodený dňa ....................... v ...............................……...... čestne prehlasujem, že:  ⮚ všetky informácie uvedené v žiadosti o finančný príspevok sú pravdivé,  ⮚ všetky údaje obsiahnuté v prílohách k žiadosti o poskytnutie finančného príspevku sú zhodné s údajmi uvedenými v žiadosti o finančný príspevok.  V prípade, že mi budú priznané finančné prostriedky, budem dodržiavať ustanovenia všeobecne záväzného predpisu o poskytovaní finančného príspevku a som si vedomý (-á) možných sankcií, ktoré vyplývajú z uvedenia nepravdivých alebo neúplných údajov.  Čestne prehlasujem, že som nebol (-a) k dnešnému dňu právoplatne odsúdený (-á) za trestný čin alebo uznaný vinným za priestupok.  Ďalej čestne prehlasujem, že ku dňu podania tejto žiadosti mám vysporiadané všetky záväzky voči Obci Kráľová nad Váhom  V súlade so zákonom č. 122/2013 Z. z. o ochrane osobných údajov týmto zároveň dávam súhlas na spracovanie vyššie uvedených osobných údajov pre potreby Obce Kráľová nad Váhom za účelom evidencie žiadosti po dobu piatich rokov.  Dátum: ...........................................................................  Podpis žiadateľa: ........................................................... |